《别寓馆》
明代·蔡羽

郎官宅里旧帘栊，莺燕频来认主翁。
霜月寄情淮水上，烟花迷客秣陵东。
梁园倦后思家切，瀼里闲多卜馆同。
松菊未荒谁为理，先将栽灌教儿童。

作者简介：（?—1541） 明苏州府吴县人，字九逵，以居洞庭西山，称林屋山人，又称左虚子。乡试十四次皆落第，由国子生授南京翰林孔目。好古文，师法先秦、两汉，自视甚高，所作洞庭诸记，欲与柳宗元争胜。有《林屋集》、《南馆集》。